CELEX: 22021D2213
Language: el
Date: 2021-11-26 00:00:00
Title: Σύσταση αριθ. 1/2021 του Συμβουλίου Σύνδεσης ΕΕ-Αιγύπτου της 26ης Νοεμβρίου 2021 για τη συμφωνία σχετικά με την παράταση της ισχύος των προτεραιοτήτων της εταιρικής σχέσης ΕΕ-Αιγύπτου [2021/2213]

14.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 447/8
               
            
         ΣΥΣΤΑΣΗ αριθ. 1/2021 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΑΙΓΥΠΤΟΥ
         της 26ης Νοεμβρίου 2021
         για τη συμφωνία σχετικά με την παράταση της ισχύος των προτεραιοτήτων της εταιρικής σχέσης ΕΕ-Αιγύπτου [2021/2213]
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΑΙΓΥΠΤΟΥ,
         Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου (1), (η «συμφωνία») υπεγράφη στις 25 Ιουνίου 2001 και τέθηκε σε ισχύ την 1η Ιουνίου 2004.
                  
               
                     (2)
                  
                  
                     Βάσει του άρθρου 76 της συμφωνίας, το συμβούλιο σύνδεσης δύναται να εκδίδει κατάλληλες συστάσεις.
                  
               
                     (3)
                  
                  
                     Σύμφωνα με το άρθρο 86 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που θέτει η συμφωνία.
                  
               
                     (4)
                  
                  
                     Κατά το Συμβούλιο Σύνδεσης της 25ης Ιουλίου 2017, η Ευρωπαϊκή Ένωση και η Αίγυπτος συμφώνησαν τις προτεραιότητες της εταιρικής σχέσης, όπως ορίζεται στη σύσταση αριθ. 1/2017 του συμβουλίου σύνδεσης, (2) που παρέχουν τις κατευθύνσεις στην εταιρική σχέση για την περίοδο 2017-2020.
                  
               
                     (5)
                  
                  
                     Κατόπιν επιστολής της Ευρωπαϊκής Ένωσης, και τα δύο μέρη συμφώνησαν ότι θα πρέπει να παραταθεί η ισχύς των προτεραιοτήτων της εταιρικής σχέσης ΕΕ-Αιγύπτου ως κατευθυντήριου εγγράφου για την εδραίωση της εταιρικής σχέσης, εν αναμονή της έγκρισης νέων επικαιροποιημένων προτεραιοτήτων της εταιρικής σχέσης.
                  
               
                     (6)
                  
                  
                     Το άρθρο 10 του εσωτερικού κανονισμού του συμβουλίου σύνδεσης προβλέπει τη δυνατότητα έκδοσης συστάσεων με γραπτή διαδικασία κατά το διάστημα που μεσολαβεί μεταξύ των συνεδριάσεων, εφόσον συμφωνήσουν αμφότερα τα μέρη,
                  
               ΣΥΝΙΣΤΑ:
         
            Άρθρο 1
            Το συμβούλιο σύνδεσης, με γραπτή διαδικασία, συνιστά η ισχύς των προτεραιοτήτων της εταιρικής σχέσης ΕΕ-Αιγύπτου που εγκρίθηκαν κατά το Συμβούλιο Σύνδεσης της 25ης Ιουλίου 2017 να παραταθούν έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης.
         
         
            Άρθρο 2
            Η παρούσα σύσταση αρχίζει να ισχύει από την ημέρα της έκδοσής της.
         
         
            Βρυξέλλες, 26 Νοεμβρίου 2021.
            
               
                  Για το Συμβούλιο Σύνδεσης ΕΕ-Αιγύπτου
               
               
                  Ο Πρόεδρος
               
               Sameh Hassan SHOUKRY
            
         
         
            (1)  ΕΕ L 304 της 30.9.2004, σ. 39.
         
            (2)  Σύσταση αριθ. 1/2017 του Συμβουλίου Σύνδεσης ΕΕ-Αιγύπτου, της 25ης Ιουλίου 2017, για τη συμφωνία σχετικά με τις προτεραιότητες της εταιρικής σχέσης ΕΕ-Αιγύπτου (ΕΕ L 255 της 3.10.2017, σ. 26).